CELEX: 32022R0808
Language: da
Date: 2022-05-23 00:00:00
Title: Kommissionens gennemførelsesforordning (EU) 2022/808 af 23. maj 2022 om ændring af gennemførelsesforordning (EU) nr. 540/2011 for så vidt angår godkendelsesperioden for aktivstoffet bispyribac (EØS-relevant tekst)

24.5.2022   
               
               
                  DA
               
               
                  Den Europæiske Unions Tidende
               
               
                  L 145/37
               
            
         KOMMISSIONENS GENNEMFØRELSESFORORDNING (EU) 2022/808
         af 23. maj 2022
         om ændring af gennemførelsesforordning (EU) nr. 540/2011 for så vidt angår godkendelsesperioden for aktivstoffet bispyribac
         (EØS-relevant tekst)
         EUROPA-KOMMISSIONEN HAR —
         under henvisning til traktaten om Den Europæiske Unions funktionsmåde,
         under henvisning til Europa-Parlamentets og Rådets forordning (EF) nr. 1107/2009 af 21. oktober 2009 om markedsføring af plantebeskyttelsesmidler og om ophævelse af Rådets direktiv 79/117/EØF og 91/414/EØF (1), særlig artikel 17, stk. 1, og
         ud fra følgende betragtninger:
         
                     (1)
                  
                  
                     Del B i bilaget til Kommissionens gennemførelsesforordning (EU) nr. 540/2011 (2) indeholder en liste over de aktivstoffer, der er godkendt i henhold til forordning (EF) nr. 1107/2009.
                  
               
                     (2)
                  
                  
                     Der blev den 30. juli 2018 i overensstemmelse med artikel 1 i Kommissionens gennemførelsesforordning (EU) nr. 844/2012 (3) indgivet en ansøgning om fornyelse af godkendelsen af stoffet bispyribac.
                  
               
                     (3)
                  
                  
                     Godkendelsesperioden for aktivstoffet bispyribac blev ved Kommissionens gennemførelsesforordning (EU) 2018/1916 (4) forlænget fra den 31. juli 2021 til den 31. juli 2023.
                  
               
                     (4)
                  
                  
                     Den 22. oktober 2020 bekræftede ansøgeren imidlertid, at vedkommende ikke længere støttede ansøgningen om fornyelse af godkendelsen.
                  
               
                     (5)
                  
                  
                     Da ansøgningen om fornyelse blev trukket tilbage, er forlængelsen af godkendelsesperioden for dette aktivstof, jf. gennemførelsesforordning (EU) 2018/1916, ikke længere berettiget. Der bør derfor fastsættes en ny udløbsdato så hurtigt som muligt, samtidig med at medlemsstaterne får tilstrækkelig tid til at tilbagekalde godkendelser af plantebeskyttelsesmidler, der indeholder det pågældende stof.
                  
               
                     (6)
                  
                  
                     Gennemførelsesforordning (EU) nr. 540/2011 bør derfor ændres.
                  
               
                     (7)
                  
                  
                     Foranstaltningerne i denne forordning er i overensstemmelse med udtalelse fra Den Stående Komité for Planter, Dyr, Fødevarer og Foder —
                  
               VEDTAGET DENNE FORORDNING:
         
            Artikel 1
            Bilaget til gennemførelsesforordning (EU) nr. 540/2011 ændres i overensstemmelse med bilaget til nærværende forordning.
         
         
            Artikel 2
            Denne forordning træder i kraft på tyvendedagen efter offentliggørelsen i Den Europæiske Unions Tidende.
         
         
            Denne forordning er bindende i alle enkeltheder og gælder umiddelbart i hver medlemsstat.
            Udfærdiget i Bruxelles, den 23. maj 2022.
            
               
                  På Kommissionens vegne
               
               Ursula VON DER LEYEN
               
                  Formand
               
            
         
         
            (1)  EUT L 309 af 24.11.2009, s. 1.
         
            (2)  Kommissionens gennemførelsesforordning (EU) nr. 540/2011 af 25. maj 2011 om gennemførelse af Europa-Parlamentets og Rådets forordning (EF) nr. 1107/2009 for så vidt angår listen over godkendte aktivstoffer (EUT L 153 af 11.6.2011, s. 1).
         
            (3)  Kommissionens gennemførelsesforordning (EU) nr. 844/2012 af 18. september 2012 om fastsættelse af de fornødne bestemmelser til gennemførelse af fornyelsesproceduren for aktivstoffer, jf. Europa-Parlamentets og Rådets forordning (EF) nr. 1107/2009 om markedsføring af plantebeskyttelsesmidler (EUT L 252 af 19.9.2012, s. 26).
         
            (4)  Kommissionens gennemførelsesforordning (EU) 2018/1916 af 6. december 2018 om ændring af gennemførelsesforordning (EU) nr. 540/2011 for så vidt angår forlængelse af godkendelsesperioden for aktivstoffet bispyribac (EUT L 311 af 7.12.2018, s. 24).
      
      
         
            BILAG
            I del B i bilaget til gennemførelsesforordning (EU) nr. 540/2011 ændres datoen i sjette kolonne, »Udløbsdato for stoffets godkendelse«, i række 1 (»Bispyribac«) til »31. juli 2022«.